Okresná prokuratúra Žilina 
Moyzesova 20, 011 56 Žilina 1 	

Sp. zn. : 1 Pv 926/13/5511	Žilina, 18.3.2015
EEČ : 2-43-1402-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Žilina
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Žilina zo dňa 3.1.2014, spisová značka 1 Pv 926/13/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 30.10.2013 v čase asi o 13:20 hod. v predajni Carrefour v Žiline na ul. Vysokoškolákov č. 52 vzal z predajnej plochy 1ks Pigi čaj citrón, 1ks Astrid pleťový a telový, 1ks treska v majonéze, 1ks GK šampón, 1ks med lesný dávkovaný, 1ks Nivea Soft, 1ks Dove šampón a 1ks ponožky termo, ktorý tovar si vložil do igelitovej tašky, pričom tovar pri platení na pokladni zatajil a následne s ním prešiel cez pokladničnú zónu bez zaplatenia, po čom bol zadržaný pracovníkom SBS, čím svojím konaním spôsobil spoločnosti XXXXX, škodu vo výške 19,52 Eur,
a takého konania sa dopustil napriek tomu, že dňa 06.01.2013 v čase o 11:10 hod. v Žiline v HM Tesco na ul. Košickej č. 3 odcudzil tovar v hodnote 8,79 Eur, za čo bol uznaný vinným zo spáchania priestupku proti majetku podľa § 50 ods. 1 zák. č. 372/90 Zb. o priestupkoch, a bola mu uložená policajtom OO PZ Žilina - východ bloková pokuta vo výške 10,-Eur na blok na pokutu nezaplatenú na mieste, č.b. AC15165566.

Uznesením prokurátora Okresnej prokuratúry Žilina zo dňa 3.1.2014, spisová značka 1 Pv 926/13/5511, bola určená obvinenému skúšobná doba v trvaní 12 mesiacov.
Odôvodnenie:
	Uznesením prokurátora OP Žilina sp. zn. 1Pv 926/14/5511 zo dňa 03.01.2014, právoplatným dňa 21.02.2014, bolo podmienečne zastavené trestné stíhanie proti obv. XXXXX pre prečin krádeže podľa § 212 ods. 2 písm. f) Tr. zák., so skúšobnou dobou v trvaní 12 mesiacov, ktorá uplynula dňa 21.02.2015.

Vzhľadom ku skutočnosti, že obv. XXXXX počas skúšobnej doby viedol riadny život, nedopustil sa žiadneho protispoločenského konania, splnil tak všetky zákonné podmienky pre vyslovenie o osvedčení sa v skúšobnej dobe. 

Preto bolo potrebné rozhodnúť tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kríž
prokurátor